open-index/open-wikipedia-markdown huggingface dataset:
Մետրոյի շապիկ

**Մետրոյի շապիկ**, չափից ավելի մեծ հագուստ, որը հագնում են կանայք շոգ օրերին տեղաշարժվելիս իրենց պաշտպանելու համար։ Այս ոճի նպատակն է պաշտպանել կանանց անցանկալի հայացքներից, սեքսիստական արտահայտություններից և թշնամական ու անբարյացակամ վերաբերմունքից։ Այս մոտեցումն օգտագործում են ԱՄՆ, Մեծ Բրիտանիայի և Ֆրանսիայի կանայք։

## Նախապատմություն
Հասարակական տրանսպորտում տղամարդկանց անցանկալի ուշադրությունից խուսափելու համար մեծ չափսերով շապիկներ հագնելու միտումը սկսվել է Նյու Յորք քաղաքում։ Շարժումը բավականին լայն տարածում է գտել, երբ #SubwayShirt հեշթեգով հոլովակները սկսել են միլիոնավոր դիտումներ հավաքել։

Մեծ Բրիտանիայում համաձայն ՄԱԿ-ի կանայք կազմակերպության աջակցությամբ իրականացված հարցումների՝ կանանց 71%-ը հասարակական վայրերում ենթարկվել է որևէ տեսակի սեռական ոտնձգության։

Չնայած որ «մետրոյի շապիկ» արտահայտությունը նոր է, ոտնձգություններից խուսափելու նպատակով հագուստի ընտրություն կատարելը նոր երևույթ չէ։ 2016 թվականին Ֆրանսիայում Տրանսպորտի օգտագործողների կազմակերպությունների ազգային ֆեդերացիայի կողմից իրականացված ուսումնասիրությունը ցույց է տվել, որ հարցված կանանց 48%-ը խոստովանել է, որ փոխել են իրենց հագուստները շարժվելու համար, օրինակ՝ կիսաշրջազգեստի փոխարեն տաբատ հագնել կամ շարֆով կամ մեծ սվիտերով ծածկել դեկոլտեն։

## Մեկնաբանություններ
Ըստ ՏիկՏոկի որոշ օգտատերերի՝ հագուստով ծածկվելը նախատեսված է ուշադրությունը մարմնից հեռացնելու համար։ Համաձայն Լեորա Տանենբաումի՝ ՏիկՏոկները, որոնք խրախուսում են «մետրոյի շապիկ» հագնելը, նպաստում են հասարակական վայրերում բռնությունների և սեռական ոտնձգությունների հետևանքով առաջացած վնասի մասին իրազեկվածության բարձրացմանը։ Չնայած նման շապիկ հագնելիս կինը կարող է ավելի պաշտպանված զգալ, Տանենբաումը նշում է, որ դա պահանջ չէ։ 

Այս ոճը ՏիկՏոկի որոշ օգտատերերի կողմից նկարագրվել է որպես «նորաձևության անվտանգության շերտ» և «տխուր, բայց անհրաժեշտ» երևույթ։ Մյուսները նշել են, որ հետևում են այս ոճին հատկապես ուղևորափոխադրող ծառայություններից օգտվելիս, ինչպիսիք են Uber-ը կամ Lyft-ը։

## Ծանոթագրություններ

Կատեգորիա:Բուլինգ
Կատեգորիա:Կանանց իրավունքներ
Կատեգորիա:Հասարակական շարժումներ
Լլոյդ Հիլդեբրանդ

**Լլոյդ Oգաստին Բայդեն Հիլդեբրանդ** () կամ **Լուի Հիլդեբրանդ** (, ), բրիտանացի հեծանվորդ, որը հանդես է եկել Ֆրանսիայի դրոշի ներքո, 1900 թվականի ամառային օլիմպիական խաղերի արծաթե մեդալակիր։

## Կարիերա
1900 թվականի Օլիմպիական խաղերից առաջ Հիլդենբրանդը երկու խոշոր հաղթանակ է ունեցել՝ 1898 թվականին Փարիզ-Էվրե մրցավազքում և 1899 թվականին՝ Փարիզ-Ռուան մրցավազքում։ Նա նաև 1898 թվականին Փարիզ-Ռուան մրցավազքում գրավել է երրորդ տեղը։

1900 թվականի Օլիմպիական խաղերին նա մասնակցել է 2 և 25 կմ մրցավազքերին։ Նրա լավագույն արդյունքը եղել է 25 կմ մրցավազքում, որտեղ նա ցույց է տվել 28:09,4 ժամանակ և զբաղեցրել երկրորդ տեղը՝ զիջելով ֆրանսիացի հեծավորդ Լուի Բաստիենին։ Սպրինտում Հիլդեբրանդը հասել է միայն մինչև քառորդ եզրափակիչ։

Նույն 1900 թվականին նա դարձել է անհատական հետապնդման աշխարհի առաջնության բրոնզե մեդալակիր։

1900 թվականին նա դեռ եղել է Մեծ Բրիտանիայի քաղաքացի, թեև կյանքի մեծ մասն ապրել է Ֆրանսիայում և ամուսնացած է եղել ֆրանսուհու հետ։ Դրա հիման վրա ՄՕԿ-ը 2024 թվականին հունիսի 13-ին որոշել է վերաբաշխել մեդալները՝ Հիլդեբրանդի արծաթը Մեծ Բրիտանիայի փոխարեն շնորհելով Ֆրանսիային։

## Ծանոթագրություններ

Կատեգորիա:Բրիտանացի մարզիկներ
Կատեգորիա:Հեծանվորդներ այբբենական կարգով
Կատեգորիա:Օլիմպիական խաղերի արծաթե մեդալակիրներ
Կատեգորիա:Ֆրանսիացի հեծանվորդներ
Մաթոսավանքի վիմական արձանագրությունների ցանկ

300px|մինի|աջից|Մաթոսավանք
Ստորև ներկայացված է Տավուշի մարզի Դիլիջան ազգային պարկի տարածքում, Դիլիջան քաղաքից 3.5 կմ արևմուտք գտնվող Մաթոսավանքի վիմական արձանագրությունները՝

## Արձանագրություններ

## Ծանոթագրություններ

Կատեգորիա:Վիմական արձանագրություններ
Պայթյուն Քանդահարի New Kabul Bank-ի մասնաճյուղում (2024)

**Պայթյուն Քանդահարի «New Kabul Bank»-ի մասնաճյուղում**, «Վիլայաթ Խորասան»-ի ահաբեկիչ-մահապարտի պայթյունը Աֆղանստանի Քանդահար քաղաքի «New Kabul Bank»-ի մասնաճյուղում, որը տեղի է ունեցել 2024 թվականի մարտի 21-ին, տեղական ժամանակով առավոտյան ժամը 8:00-ի սահմաններում (03:30 GMT): Ահաբեկչության հետևանքով զոհվել է առնվազն 21 մարդ, մոտ 51-ը՝ վիրավորվել։ Ահաբեկիչ-մահապարտի պայթյունը տեղի է ունեցել այն պահին, երբ թալիբ աշխատողները հավաքվել են բանկի մոտ՝ աշխատավարձ ստանալու։

## Հետաքննություն
Մահապարտ-ահաբեկիչը ճանաչվել է թալիբանամետ «Ալ-Միրսադ» կայքի կողմից որպես Միջին Ասիայի երկրներից մեկի քաղաքացի Ասադբեկ Մադիյարովը։ Հատկանշական է, որ թալիբանական լրատվամիջոցի հայտարարության մեջ Մադիյարովին անվանել են «Մուավիա ալ-Փանջշերի», որում նշվում է, որ նա Աֆղանստանի Փանջշիր նահանգից է։ Սակայն սոցցանցերում զինյալը որպես իր ծննդավայր նշել է Ուզբեկստանում գտնվող Ուրգենչ քաղաքը։ Աֆղանստանի հետախուզության աղբյուրների տվյալներով՝ ահաբեկչությունն իրականացրած Ասադբեկ Մադիյարովը Ուզբեկստանի քաղաքացի է։ «Sputnik Աֆղանստան»-ի տվյալներով՝ նա Պակիստանի Բելուջիստան նահանգ է ժամանել հարձակումից երկու ամիս առաջ, որտեղ նա հարձակման ծրագիր է ստացել «Վիլայաթ Խորասան»-ի գլխավոր ուսումնամարզական հավաքներից մեկում։

## Արձագանք
*   Իրանի արտաքին գործերի նախարարությունը դատապարտել է հարձակումը։
*  Պակիստանի արտաքին գործերի նախարարությունը դատապարտել է հարձակումը։

## Ծանոթագրություններ

Կատեգորիա:2024 Աֆղանստանում
Կատեգորիա:2024 սպանություններ Աֆղանստանում
Կատեգորիա:21-րդ դարի զանգվածային սպանություն Աֆղանստանում
Կատեգորիա:Վիլայաթ Խորասան
Փախիր, այծյամ (երգ)

**Փախիր, այծյամ**, Աշուղ Ջիվանու հեղինակած երգը, որի հայտնի կատարողներից է Փառիկ Նազարյանը։

## Կառուցվածք
«Փախիր, այծյամ» երգը պատմում է այծյամի մասին, որին որսկանը փորձում է բռնել։ Երգում նկարագրվում է այծյամի անտեղյակությունը իր գլխին կախված վտանգի մասին, մինչդեռ որսկանը գամփռներով և բարակներով որոնում է նրան։ Ջիվանին պատկերավոր կերպով նկարագրում է, թե ինչպես որսկանը ճրագով փնտրում է այծյամին և պատրաստ է անգթաբար սպանել նրան կամ նրա ձագուկներին։

Երգի բովանդակության մեջ զգացվում է հայ մոր վիճակը, երբ թուրքական բանակները կոտորում էին հայ տղամարդկանց, և ընտանիքներում մայրը մնում էր միայնակ՝ ստիպված պաշտպանվել իր և իր զավակների կյանքը։ Երգի մեջ որսկանը խորհրդանշում է թուրք հրոսակներին, որոնք փնտրում և սպանում էին թե՛ մորը, թե՛ նրա զավակներին։

Այս երգը, իր սրտառուչ խոսքով և երաժշտությամբ, համարվում է Աշուղ Ջիվանու ստեղծագործական ժառանգության կարևոր մասերից մեկը՝ ներկայացնելով ոչ միայն նրա անձնական ապրումները, այլ նաև հայ ժողովրդի ապրած ծանր ժամանակաշրջանը։

## Բառեր

## Կատարումներ
Երգի հայտնի կատարումներից է Փառիկ Նազարյանի կատարումը։

## Ծանոթագրություններ

## Արտաքին հղումներ
* Փառիկ Նազարյանի կատարումը՝ YouTube-ում
Աննա Բիրշտեյն

**Աննա Մաքսովնա Բիրշտեյն** (, ), խորհրդային և ռուս նկարչուհի, Ռուսաստանի գեղարվեստի ակադեմիայի թղթակից անդամ,  ՌԳԱ արծաթե մեդալի դափնեկիր։

## Կենսագրություն
Աննա Մաքսովնա Բիրշտեյնը ծնվել է 1947 թվականին Մոսկվայում՝ նկարիչներ Մաքս Բիրշտեյնի և Նինա Վատոլինայի ընտանիքում։

1973 թվականին ավարտել է Մոսկվայի Վ. Ի. Սուրիկովի անվան արվեստի ինստիտուտը, որտեղ սովորել է Ա. Մ. Գրիցայի և Դ. Դ. Ժիլինսկու մոտ։ Բիրշտեյնի խոսքով՝ ինստիտուտում «շատ ձանձրալի էր, քանի որ այն ամենը, ինչ հնարավոր էր մեր տարիքում, մենք սովորեցինք դպրոցում»։  Երկու տարի անց ընդունվել է ԽՍՀՄ նկարիչների միություն։

Մասնակցել է բազմաթիվ խմբակային ցուցահանդեսների, այդ թվում՝ արտերկրում։ Առաջին նշանակալի անհատական ցուցահանդեսը տեղի է ունեցել 2003 թվականին («Школа жи…» «Նոր Մանեժում»)։  Կտավները պահվում են Ռուսաստանի, Ուկրաինայի, Լեհաստանի, Շվեյցարիայի, Գերմանիայի տարբեր թանգարաններում և այլուր։

Աննա Բիրշտեյնի աշխատանքները պահվում են Տրետյակովյան պատկերասրահում, Ռուսական պետական թանգարանում, ինչպես նաև բազմաթիվ այլ թանգարաններում և հավաքածուներում։

## Անձնական կյանք
* Ամուսինը՝ Ալեքսանդր Ցիգալ, քանդակագործ,
** Դուստրը՝ Մարիա Ցիալ, մոդելավորող։

## Ծանոթագրություններ

## Գրականություն
* В. Поликаров. Анна Бирштейн // Советская живопись: сборник статей / Сост. О. Р. Никулина. — М.: Советский художник, 1986 — Вып. 7. — С.44-51

## Արտաքին հղումներ
* Официальный сайт
* Страница на сайте журнала Дискурс

Կատեգորիա:Խորհրդային նկարիչներ
Կատեգորիա:Ռուս նկարիչներ
Ծառայողական շներ

**Ծառայողական շներ**, տարբեր ծագման ընտանի շների ցեղերի խումբ, որոնք օգտագործվում են հովվական, երթևեկության (լծկան), պահպանման, հետախուզման և այլ տեսակի ծառայություններում։

## Բնութագիր
Ծառայողական շներն ունեն տիրոջ, նրան պատկանող գույքի, տան պահպանման հանդեպ զարգացած բնազդ։ Դրանց մեծ մասը կատաղի է, օտար անձանց չվստահող։ Ունեն սուր հոտառություն, լավ վարժեցվում են։ Օգտագործվում են գյուղատնտեսական կենդանիներին գիշատիչներից պաշտպանելու, պետական  սահմանները, ռազմական, արդյունաբերական և տնտեսական օբյեկտները պահպանելու, հետախուզման, օգտակար հանածոների որոնման, իսկ բանակում՝ կապի ու սանիտարական գործում, ականների որոնման, հյուսիսային շրջաններում՝ լծելու (որպես փոխադրամիջոց) նպատակներով։ Աշխարհում հայտնի է ծառայողական շների մոտ 100 ցեղ։

## Տեսակներ
Ծառայողական շներից են՝ հովվաշները (ավչարկա), հյուսիսարևելյան լայկաները, էրդելթերիերը, դոբերման պինչերը, բուլդոգը, դոգը, ռոթվայլերը, նյուֆաունդլենդը (ջրասուզակ) և այլն։ Որպես ծառայողական շներ՝ օգտագործում են նաև ոչ ազնվացեղ, հատուկ վարժեցված խոշոր և կատաղի շներին։

Կատեգորիա:Շներ
Ծածկարան

**Ծածկարան**, շվաքարան, գյուղատնտեսական կենդանիներին, կերերը, ցամքարը, տեխնիկան և այլն անձրևից, քամուց պաշտպանող, թեթև հիմնակմախքավոր, ծածկավոր, հաճախ՝ փայտե շինություններ։

## Ընդհանուր նկարագրություն
Ծածկարաններ կառուցում են արոտավայրերում, ֆերմայամերձ տարածքում և այլն։ Դրանք կառուցվածքով նման են ծածկավոր կալատեղերին, որոնք օգտագործում են ցորենի ժամանակավոր պահպանության և լրացուցիչ մշակման համար։ Ծածկարանները լինում են՝ առանձին կառուցված կամ շինության պատին հենած։ Դրանք սովորաբար կառուցում են էժանագին տախտակներից, ձողերից, հյուսացանկապատերից և այլն։ Առավել հիմնովին կառուցում են գյուղատնտեսական տեխնիկայի պահպանման համար նախատեսվող ծածկարանները, դրանց հիմնակմախքը պատրաստում են երկաթբետոնից, տանիքը ծածկում են ասբեստցեմենտե թերթավոր կամ գլանափաթեթավոր նյութերով, պատերը լրացնում են աղյուսով կամ պանելներով, հատակը՝ կարծր ծածկույթով։
Ծղոտ

**Ծղոտ**, հիմնականում հացաբույսերի կալսումից հետո մնացած չոր ցողունը։ Տարբերում են աշնանացանի, գարնանացանի, դաշտավլուկազգի և բակլազգի բույսերի ծղոտներ։ Հացաբույսերի ծղոտը օգտագործում են գյուղատնտեսական կենդանիների՝ հիմնականում խոշոր եղջերավոր կենդանիների կերակրման համար։

## Նկարագրություն
Ծղոտը պարունակում է 35-45% բջջանյութ և այլ դժվարամարս ածխաջրեր։ 100 կգ գարու ծղոտը պարունակում է 33 կերային միավոր և 1,3 կգ մարսելի պրոտեին, վարսակինը՝ համապատասխանաբար՝ 31 և 1,7, գարնանացան ցորենինը՝ 22 և 1, բակլազգի բույսերինը՝ 20-38 և 2,2-2,8, կորեկինը՝ 40 և 2, 3, եգիպտացորենինը՝ 38 և 1,4։ Ծղոտի վատ մարսելիության և ցածր սննդարարության պատճառով օգտագործում են հիմնականում օրակերին անհրաժեշտ ծավալ հաղորդելու համար կամ որպես հավելուկ հյութալի կերի մեծ քանակի դեպքում։ Ծղոտի ուտելիությունը բարձրացնելու համար այն նախապես մշակում են՝ շոգեհարման, խաշման, ջերմաքիմիական, հյութալի կերերի հետ խառը սիլոսավորման և այլ եղանակներով։ Ծղոտից պատրաստում են նաև մամլած սալիկներ ու հատիկներ։

## Կիրառություն
### Թուղթ
Ծղոտը կարելի է օգտագործել թուղթ պատրաստելու համար։
### Փաթեթավորում
Ցորենի ծղոտը նաև օգտագործվում է կոմպոստացվող սննդամթերքի փաթեթավորման մեջ, ինչպիսիք են կոմպոստացվող ափսեները։ Ցորենի ծղոտից պատրաստված փաթեթավորումը կարող է լինել սերտիֆիկացված կոմպոստացման համար և կկենսաքայքայվի կոմպոստացման կոմերցիոն միջավայրում.:

## Ծանոթագրություններ

Կատեգորիա:Անասնապահություն
Կատեգորիա:Բուսական հումք
Կատեգորիա:Կենսավառելանյութեր
Կատեգորիա:Շինարարական նյութեր
Կատեգորիա:Փաթեթավորման նյութեր
Մարկո Գուիդա

**Մարկո Գուիդա** (, ), իտալացի ֆուտբոլային մրցավար, ՖԻՖԱ մրցավար 2014 թվականից։

## Կարիերա
2010 թվականին Մարկո Գուիդան սկսել է աշխատել Իտալիայի առաջնության Ա Սերիայի խաղերում։ Մինչ այդ 2009 թվականից սպասարկել է Սերիա Բ-ի հանդիպումները։ Նրա առաջին հանդիպումը որպես Սերիա Ա-ի մրցավար տեղի է ունեցել 2010 թվականի հունվարի 31-ին «Կիևո-Ռոնի» և «Բոլոնիայի» միջև։ 

2014 թվականին ընդգրկվել է ՖԻՖԱ-ի մրցավարների ցուցակում։ Եվրագավաթներում որպես մրցավար նրա առաջին հանդիպումը տեղի է ունեցել 2014 թվականի հուլիսի 17-ին, երբ միմյանց հետ հանդիպել են բուլղարական «Բոտև Պլովդիվ» ակումբը և ավստրիական «Սանկտ Պելտեն» ակումբը ՈւԵՖԱ-ի Եվրոպա լիգայի որակավորման երկրորդ փուլում։ 

2014 թվականի սեպտեմբերի 4-ին Գուիդան անցկացրել է իր առաջին միջազգային հանդիպումը Խորվաթիայի և Կիպրոսի հավաքականների միջև։  Նաև աշխատել է 2018 թվականին Չինաստանի Սուպերլիգայի որոշ խաղերում։

Տոկիոյի ամառային Օլիմպիական խաղերում Մարկոն աշխատել է հինգ խաղում։ 

2024 թվականի ապրիլին ընտրվել է գլխավոր մրցավարներից մեկը 19 մրցավարական բրիգադների շարքում՝ 2024 թվականի հունիս-հուլիս ամիսներին Գերմանիայի ֆուտբոլային դաշտերում կայանալիք ֆուտբոլի Եվրոպայի առաջնության խաղերը սպասարկելու համար։

## Ծանոթագրություններ

 
Կատեգորիա:Իտալացի ֆուտբոլային մրցավարներ
Կատեգորիա:ՈՒԵՖԱ Եվրո 2024-ի մրցավարներ
Հրաձգություն Բամիանում (2024)

**Հրաձգություն Բամիանում**, զանգվածային հրաձգություն Աֆղանստանի կենտրոնական Բամիան նահանգի շուկայում, որը տեղի է ունեցել 2024 թվականի մայիսի 17-ին, որի ժամանակ, ըստ կառավարության և անվտանգության աղբյուրների՝ մի խումբ օտարերկրյա զբոսաշրջիկներ հարձակման են ենթարկվել զինված մարդկանց կողմից։

Թալիբների կողմից գլխավորած ներքին գործերի նախարարության խոսնակ Աբդուլ Մաթին Քանին հայտնել է, որ սպանվել են երեք իսպանացի և երեք աֆղանցի, այդ թվում՝ թալիբներից մեկը։ Եվս ութ մարդ վիրավորվել է, այդ թվում՝ մեկ լիտվացի, մեկ նորվեգացի, մեկ ավստրալիացի և մեկ իսպանացի։ Քանին «X»-ում հայտնել է, որ հանցագործներին ձերբակալելու թալիբների անվտանգության ուժերի ջանքերը հանգեցրել են հարձակման հետ կապված չորս կասկածյալների ձերբակալմանը, և որ նրանք, հավանաբար, կապված են Իսլամական պետության հետ։

Մայիսի 19-ին «Իսլամական պետությունը» պաշտոնապես ստանձնեց հարձակման պատասխանատվությունը՝ հավելելով, որ նրանք թիրախավորել են արևմտյան զբոսաշրջիկներին այն երկրներից, որոնք ԱՄՆ-ի գլխավորած «Իսլամական պետության» դեմ կոալիցիայի մաս են կազմում՝ աֆղան շիա ուղեկցորդների հետ միասին։

## Ծանոթագրություններ

Կատեգորիա:2024 Աֆղանստանում
Կատեգորիա:2024 զանգվածային հրաձգություններ Ասիայում
Կատեգորիա:2024 միջազգային հարաբերություններում
Կատեգորիա:2024 սպանություններ Աֆղանստանում
Կատեգորիա:21-րդ դարի զանգվածային սպանություն Աֆղանստանում
Միխայիլ Վորոնին

**Միխայիլ Յակովլևիչ Վորոնին** (ռուս․՝ **Михаи́л Я́ковлевич Воро́нин․**  ), խորհրդային մարմնամարզիկ, օլիմպիական կրկնակի չեմպիոն, աշխարհի կրկնակի չեմպիոն, ԽՍՀՄ սպորտի վաստակավոր վարպետ, ԽՍՀՄ վաստակավոր մարզիչ։

## Մարզական նվաճումներ
Օլիմպիական խաղեր

Մրցելույթներ աշխարհի, Եվրոպայի  և ԽՍՀՄ առաջնություններում:

## Կենսագրություն
[ձախից|մինի|305x305փքս| Վորոնինի գերեզմանը [Վագանկովյան գերեզմանատուն|Վագանկովյան գերեզմանատանը.]]
Ավարտել է սպորտի ռուսական համալսարանը (Росси́йский университе́т спо́рта «ГЦОЛИФК»․ 1973 թ․)։ Եղել է ԽՍՀՄ մարմնամարզության ֆեդերացիայի նախագահի տեղակալ (1973), ՌՍՖՍՀ մարմնամարզության ֆեդերացիայի նախագահ (1978-1988), Դինամո մարզական ընկերության կենտրոնական խորհրդի ավագ (այնուհետև՝ գլխավոր) մարզիչ (1973-1994)։ ԽՄԿԿ անդամ 1974 թվականից։ 1992 թվականից՝ «Դինամո» մարզական ընկերության մարմնամարզության ակումբի նախագահ։

«Առաջին համարը» («Первый номер», 1976 թ․) գրքի հեղինակ։

Առաջին կինը 1968 թվականի օլիմպիական խաղերի չեմպիոն մարմնամարզուհի Զինաիդա Վորոնինան էր (Դրուժինինա) ։

## Պարգևներ
* Աշխատանքային կարմիր դրոշի շքանշան (1969)։
* «Աշխատանքային արիության համար» մեդալ  (1972) - *երկրում ֆիզիկական կուլտուրայի զանգվածային շարժման զարգացման գործում հաջողությունների և XX ամառային օլիմպիական խաղերում ձեռք բերած նվաճումների համար*
* « Ռուսաստանի Դաշնության ֆիզիկական կուլտուրայի վաստակավոր գործիչ » պատվավոր կոչում (1993)։
* «Հայրենիքին մատուցած ծառայությունների համար» IV աստիճանի շքանշան (1998)։
* ԽՍՀՄ սպորտի վաստակավոր վարպետի կոչում (1966)։
* ԽՍՀՄ վաստակավոր մարզչի կոչում (1980 թ.)։

## Երկեր
* 
* 

## Ծանոթագրություններ

## Գրականություն
* Воронин Михаил Яковлевич // Олимпийская энциклопедия / Павлов С. П.. — М.: Советская энциклопедия, 1980. — 415 с. 
*  Воронин Михаил Яковлевич // Большая олимпийская энциклопедия / автор-составитель В. Л. Штейнбах. — Москва: Олимпия Press, 2006.

## Արտաքին հղումներ
* Voronin's profile at Gymn-forum
* 
* «Спортивный Некрополь»
* «Международный объединённый биографический центр»

Կատեգորիա:1945 ծնունդներ
Կատեգորիա:2004 մահեր
Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կատեգորիա:Անձինք այբբենական կարգով
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:ԽՄԿԿ անդամներ
Կատեգորիա:ԽՍՀՄ սպորտային մարմնամարզության չեմպիոններ
Կատեգորիա:ԽՍՀՄ սպորտի վաստակավոր վարպետներ
Կատեգորիա:ԽՍՀՄ վաստակավոր մարզիչներ
Կատեգորիա:ԽՍՀՄ օլիմպիական չեմպիոններ
Կատեգորիա:Մայիսի 22 մահեր
Կատեգորիա:Մարտի 26 ծնունդներ
Կատեգորիա:Մոսկվա քաղաքում ծնվածներ
Կատեգորիա:Պատվո շքանշանի ասպետներ (ԽՍՀՄ)
Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ
Կատեգորիա:Սպորտային մարմնամարզության աշխարհի չեմպիոններ
Կատեգորիա:Վագանկովյան գերեզմանատանը թաղվածներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Դինա Բոլուարտե

**Դինա Էրսիլիա Բոլուարտե Սեգարա** (, ), պերուացի իրավաբան և քաղաքական գործիչ։ 2022 թվականի դեկտեմբերի 7-ից Պերուի գործող նախագահը։ Նա առաջին կին պաշտոնյան է այս պաշտոնում։ 2021-2022 թվականներին նա զբաղեցրել է փոխնախագահի, ինչպես նաև Պերուի զարգացման և սոցիալական ինտեգրման նախարարության պաշտոնը։

## Կենսագրություն
Ծնվել է 1962 թվականի մայիսի 31-ին Ապուրիմակ շրջանի Չալունակա քաղաքում։ Ավարտել է Սան-Մարտին-դե-Փորես համալսարանի իրավաբանական ֆակուլտետը, ապա սովորել է նույն համալսարանի ասպիրանտուրան։

2007 թվականից և նախքան փոխնախահագի ընտրվելը եղել է ՔԿԱԳ օրգանների անալոգային ֆունկցիաներով զբաղվող Նույնականացման և քաղաքացիական վիճակի ազգային ռեգիստրի ծառայող։

Քաղաքական կարիերան սկսել է 2018 թվականին՝ «Ազատ Պերու» ձախ կուսակցականների կողմից անհաջող առաաaդրվելով Սուրկլիո շրջանի քաղաքապետի թեկնածությունում։ 2020 թվականին եղել է «Ազատ Պերու»-ի թեկնածուն պարլամենտական ընտրություններում, սակայն նրա կուսակցությունը Կոնգրեսում չընդգրկվեց, քանի որ չհաղթահարեց տոկոսային շեմը։

2021 թվականին նախագահական ընտրություններում ԴԻնա Բոլուարտեն դարձավ «Ազատ Պերու» կուսակցության կողմից առաջադրվախ փոխնախագահի թեկնածուն Պեդրո Կաստիլյոյի հետ։ Ընտրությունների երկրորդ փուլում նրանց դուետը հաղթանակ տարավ։

Պաշտոնապես ստանձնեց փոխնախագահի պաշտոնը 2021 թվականի հուլիսի 28-ին։ Հաջորդ օրը՝ 2021 թվականի հուլիսի 29-ին, նախագահ Կաստիլյոն նրան միաժամանակ նշանակեց զարգացման և սոցիալական ինտեգրման նախարար Գիդո Բելիդոյի ղեկավարությամբ։

2022 թվականի դեկտեմբերի 7-ին նախագահ Պետրո Կաստիլյոն հայտարարեց երկրի Կոնգրեսի հեղաշրջման մասին։ Ի պատասխան՝ Կոնգրեսը կողմ քվեարկեց Կաստիլյոյի՝ իշխանությունից հեռացմանը։ Մեքսիկայի դեսպանատանը թաքնվելու ժամանակ նա ձերբակալվեց։ Կառավարությունն անցավ փոխնախագահ Դինա Բոլուարտեին։

Բոլուարտեն իր ճանապարհին հանդիպեց սուր քաղաքական ճգնաժամի, որը հանգեցրեց երկարատև բողոքի ակցիաների, որի հետևանքով մեկ ամսվա ընթացքում զոհվեց մոտ 50 մարդ։ Իսկ բողոքողների շրջանում առաջացավ Բոլուարտեին հեռացնելու և անրտահերթ ընտրություններ անցկացնելու պահանջը։ 2023 թվականի հունվարի 15-ին երկրում 30 օրով արտակարգ դրություն հայտարարվեց։

2024 թվականի մարտի կեսերին La Encerrona պորտալը հայտարարեց, որ նախագահն ունի 14 թանկարժեք ժամացույցների հավաքածու՝ այդ թվում Rolex։ Մարտի 30-ին Դինա Բոլուարտեի տանը և նրա նստավայրում «Ռոլեքսգեյթ» անվանումն ունեցող գործի շրջանակներում անցկացվեցին խուզարկումներ։

## Անձնական կյանք
Դինա Բոլուարտեն Լիմայի շրջանի Սուրկիլոյում։ Լիմայի Ապուրմակ ակումբի նախագահն է։
## Ծանոթագրություններ

## Արտաքին հղումներ

Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Կին նախագահներ
Կատեգորիա:Պետության գործող ղեկավարներ
Կատեգորիա:Պերուի նախագահներ
Կատեգորիա:Պերուի քաղաքական գործիչներ
Կատեգորիա:Պետության կին ղեկավարներ
Կատեգորիա:Կին իրավաբաններ
Եվրո 2024 Խումբ A-ի խաղեր

### Գերմանիա - Շոտլանդիա

### Հունգարիա - Շվեյցարիա


----
### Շոտլանդիա - Շվեյցարիա

 
### Գերմանիա - Հունգարիա


----
### Շվեյցարիա - Գերմանիա

### Շոտլանդիա - Հունգարիա

__NOTOC____NOEDITSECTION__
Պտուկների ճաքեր

**Պտուկների ճաքեր**, ցավոտ պատռվածքներ են պտուկների էպիդերմիսի վերին զգայուն շերտում, որը առաջանում է կրծքով կերակրման ժամանակ մեխանիկական վնասվածքներից։

## Պաթոգենեզ
Ճաքերը առաջանում են երեխայի կողմից ծծելու ժամանակ մոր կրծքի մեխանիկական վնասման արդյունքում։ Կրծքով կերակրման ժամանակ պտուկների ճիշտ դիրքի դեպքում այն խորն է երեխայի բերանում և գործնականում անշարժ, իսկ երեխայի լնդերն ու շուրթերը խթանում են միայն արեոլան։ Եթե երեխային ճիշտ չեն դնում կրծքին, նա ինքն է ծծում պտուկը կամ մեխանիկորեն ծամծմում է բերանում։ Սա հանգեցնում է վնասվածքների՝ շփման պատճառով։

Ճաքերի առաջացմանը նպաստող լրացուցիչ գործոնները ներառում են նաև մոր մոտ վիտամինի պակասը,անհարմար ներքնազգեստ կրելը և ոչ պատշաճ անձնական հիգիենան (լվացող միջոցների չարաշահումը, որոնք չորացնում են կրծքի մաշկը)։

## Ախտանիշներ
Ախտանիշներն են ցավը պտուկների շրջանում կերակրման ժամանակ, դիպչելիս, երբեմն նույնիսկ հանգստի ժամանակ։ Պտուկի վրա աչքով տեսանելի կարմիր արցունքների կամ ճաքերի առկայություն։ Ավելի հազվադեպ դեպքերում՝ պտուկի վրա արյունահոսող խոցեր։

## Բուժում
Դեպքերի ճնշող մեծամասնությունում բուժումը բաղկացած է վնասակար գործոնների նվազագույնի հասցնելուց և բուժիչ միացությունների  (քսուքներ) տեղային կիրառումից։

## Կանխարգելում
* Երեխային ճիշտ կցել կրծքին

* Կերակրող մայրերի համար վիտամինների ընդունում
* Ճիշտ ընտրված ներքնազգեստ
* Կրծքագեղձի հիգիենայի համար հատուկ փափուկ միջոցների օգտագործում

## Կանխատեսում
Չափազանց հազվադեպ դեպքերում ճաքերի վարակումը կարող է հանգեցնել կաթնագեղձի սնկային և բակտերիալ բորբոքման։

## Ծանոթագրություններ

Կատեգորիա:Կանանց առողջություն
Կատեգորիա:Նեոնատալոգիա
Մենստրուալ սինխրոնիա

**Մենստրուալ սինխրոնիա**, նաև հայտնի է որպես **ՄաքՔլինթոքի էֆեկտ**, կենսաբանական ենթադրյալ գործընթաց է, որի ժամանակ կողք կողքի ապրող կանայք աստիճանաբար ներդաշնակեցնում են իրենց դաշտանային ցիկլը (դաշտանային արյունահոսության սկզբի ամսաթիվը)։

1971 թվականին  հրապարակված Nature ամսագրում ասվում է, որ դաշտանային սինխրոնիան վերաբերում է այն դեպքերին, երբ երկու կամ ավելի միասին ապրող կանանց մենստրուալ ցիկլի օրացույցային ամսաթիվը ավելի մոտ է դառնում, քան նրանց առանձին ապրած ամիսների ընթացքում։ Մարթա ՄաքՔլինթոքը ենթադրել է, որ ֆերոմոնները կարող են սինխրոնիա առաջացնել։

Երևույթի առաջին ուսումնասիրություններից հետո հրապարակվեցին այլ հոդվածներ, որոնք հաղորդում էին ուսումնասիրությունների ավելի վաղ մեթոդական սխալների մասին (ներառյալ ՄաքՔլինթոքի ուսումնասիրությունը)։ Բացի այդ, հրապարակվել են նոր հետազոտական հոդվածներ, որոնց արդյունքները չեն բացահայտել դաշտանային սինխրոնիայի գործընթացի առկայությունը։ Երևույթի ենթադրյալ մեխանիզմները քննադատության են ենթարկվել նաև գիտական հանրության շրջանում։ 2013 թվականի գիտական ակնարկը եզրակացրեց, որ դաշտանային սինխրոնիա, հավանաբար, գոյություն չունի։ Հետագա աշխատանքը նույնպես հաստատեց նման երևույթի բացակայությունը։

## Ծանոթագրություններ

## Հղումներ
* 
* 
* 
* 

Կատեգորիա:Դաշտանային ցիկլ
Կատեգորիա:Հնացած գիտական տեսություններ
Կորիննա, կամ Իտալիա

**«Կորիննա, կամ Իտալիա»** (), ֆրանսիացի գրող Անն Լուիզ Ժերմեն դը Ստալի վեպն է, որը հրատարակվել է 1807 թվականին։

## Սյուժե
Վեպի գլխավոր հերոսը խելացի և տաղանդավոր կին է, ում համար չափազանց ճնշող են արիստոկրատ հասարակության ստեղծած ստանդարտները։ Զուգահեռաբար զարգանում են երկու սյուժետային գծեր՝ սերը և Իտալիան, և նրանց միջև կա ներքին կապ։ Վեպի տարբեր հերոսներ, պարզվում է, տարբեր ազգային կերպարների անձնավորումներ են։

## Նշանակություն
Վեպը, որն առաջին անգամ հրատարակվել է 1807 թվականին, մեծ և երկարատև հաջողություն է ունեցել ընթերցողների շրջանում։ Նույնիսկ 17 տարի անց Ստենդալը գրեց, որ «ամբողջ Եվրոպան հիացմունքով է կարդում Մադամ դը Ստալի Կորինը»։ Այս գրքի շնորհիվ նկատելիորեն աճել է Իտալիայի ժողովրդականությունը այլ երկրների ճանապարհորդների (հատկապես ֆրանսիացի ռոմանտիկ գրողների) շրջանում։ Իտալիան դարձավ Վիկտոր Հյուգոյի և Ալֆրեդ դե Մյուսեի դրամաների, Ժորժ Սանդի և նրա « Կոնսուելո » վեպի պատմվածքների միջավայրը։

Վեպի շնորհիվ Կորիննա անունը դարձավ հայտնի։ Այդպես կոչում էին խելացի և վեհ կանանց։ Օրինակ՝ Զինաիդա Վոլկոնսկայան համարվում էր «հյուսիսային Կորիննա»։

## Ծանոթագրություններ

Կատեգորիա:Ֆեմինիստական գրականություն
Կատեգորիա:Ֆրանսիական վեպեր
Սալմասի շրջան

**Սալմաստ** շահրեստան (), շահրեստան (գավառ) Իրանի հյուսիս-արևմուտքում՝ Արևմտյան Ադրբեջան օսթանի հյուսիսարևելյան մասում։ Բնակչությունը վերջին մարդահամարի տվյալներով կազմում է ։ Վարչական կենտրոնը Սալմաստ քաղաքն է։

Շահրեստանը հյուսիսից սահմանակից է Արևմտյան Ադրբեջան օսթանի Խոյ, հարավից` Ուրմիա շահրեստաններին, արևմուտքից` Թուրքիային։

## Բնակչություն
2006 թվականին բնակչությունը կազմում էր 180 708 մարդ՝ 40 298 տնային տնտեսություններում։ 2011 թվականի մարդահամարի տվյալներով բնակչությունը կազմում էր 192 591 մարդ` 48 872 տնտեսություններում։ Ըստ վերջին՝ 2016 թվականի մարդահամարի տվյալների՝ բնակչությունը կազմում էր արդեն 196 546 մարդ՝ 53,907 տնտեսություններում։

Բնակիչերը հիմնականում քրդեր և իրանական ադրբեջանցիներ են։

## Վարչական բաժանում
Վարչական տեսանկյունից շահրեստանը բաժանված է 2 բախշերի (շրջանների), որոնք իրենց հերթին ընդգրկում են 7 գյուղական շրջաններ և 2 քաղաքներ։ Շահրեստանի բաժանումը վարչական միավորների ըստ վերջին մարդահամարների  բնակչության տվյալների հետ մեկտեղ բերված են աղյուսակում ստորև.

## Հայկական հետք
Հնում շահրեստանի տարածքը մասն է կազմել Մեծ Հայքի թագավորության` տարածքով մոտավորապես համապատասխանելով Պարսկահայք աշխարհի (նահանգի) Զարեհավան և Առնա գավառներին։

Մինչև 1826-1828 թվականների ռուս-պարսկական պատերազմը Սալմաստի գավառն ունեցել է ստվար հայկական բնակչություն, որի զգալի մասը պատերազմից հետո գաղթել է Արևելյան Հայաստանի տարածք` բնակություն հաստատելով Արարատյան դաշտում, Վայոց ձորում, Նախիջևանում և այլուր։ XX դարի սկզբում գավառն ունեցել է մոտ 10 հազար հայ բնակիչ (ընդհանուր բնակչության 20-25%-ը), որոնք բնակվել են Սալմաստ քաղաքում և շուրջ 3 տասնյակ գյուղերում։ Հայաբնակ գյուղերից են եղել Փայաջուկը (Րաֆֆու ծննդավայրը), Հաֆթվանը (Հավթվան), Ախտախանան, Սավրան, Սառնան, Հին քաղաքը (Քյոհնաշահր), Մահլամը, Խոսրովան, Դերիշկը, Ղզըլջան, Քալաշանը, Կալասարը (Ղալասար), Սարամերիկը, Հախվերան, Շեյթանօվա, Վարդանը, Գյուլիզանը, Ուլան, Փաթավորը և այլն։

Սալմաստի հայկական բնակչություն մեծապես տուժել է Առաջին համաշխարհային պատերազմի ժամանակ թուրքական զորքերի ներխուժման արդյունքում։ Շատերը կոտորվել են, մի մասը` տեղափոխվել Հայաստանի ներկայիս տարածք կամ Պարսկաստանի այլ շրջաններ։ Մնացած հայերից շատերը Հայաստան են ներգաղթել 1946 թվականին, շատերը տեղափոխվել են Թավրիզ կամ Թեհրան։ 1980-ական թվականներին գավառի տարածքում ապրել են փոքրաթիվ հայեր, հիմնականում Սալմաստ քաղաքում, մասամբ՝ Խոսրովա, Հաֆթվան, Կալասար, Մահլամ, Փայաջուկ գյուղերում։

## Ծանոթագրություններ

Կատեգորիա:Արևմտյան Ադրբեջան նահանգ
Կատեգորիա:Իրանի աշխարհագրություն
Ջանեթ Հեյդինգեր Կաֆկայի անվան մրցանակ

**Ջանեթ Հեյդինգեր Կաֆկայի անվան մրցանակ**,  գրական մրցանակ է, որ ամեն տարի շնորհվում է մի ամերիկուհու՝  արձակ գեղարվեստական ​​լավագույն գրքույկ ստեղծագործության համար։ Ջանեթ Հեյդինգեր Կաֆկայի անվան մրցանակը շնորհվում է 1975 թվականից Սյուզան Բ.Էնթոնիի անվան գենդերային և կանանց հետազոտությունների ինստիտուտի և Ռոչեսթերի համալսարանի անգլերենի ամբիոնի կողմից:

Յուրաքանչյուր հաղթող պարգևատրվում է 15000 ԱՄՆ դոլարով։

Ջանեթ Հեյդինգեր Կաֆկայի անվան մրցանակն անվանվել է ավտովթարից մահացած 30-ամյա խմբագրի պատվին։  Ընտանիքը, ընկերները և հրատարակչական ոլորտի գործընկերները մրցանակ են սահմանել՝ ի հիշատակ Կաֆկայի և նրա գրական չափանիշների, անձնական իդեալների համար:

## Հաղթողներ

## Ծանոթագրություններ

## Արտաքին հղումներ
*

Կատեգորիա:ԱՄՆ-ի գրական մրցանակներ
Կատեգորիա:Կանայք ԱՄՆ-ում
Անատոլի Մասլյոնկին

**Անատոլի Մասլյոնկին** (), Խորհրդային ֆուտբոլիստ, կիսապաշտպան, պաշտպան։ ԽՍՀՄ սպորտի վարպետ (1956 թ)։ ԽՍՀՄ սպորտի վաստակավոր վարպետ (1957)։

## Կենսագրություն
Իր մարզական կարիերան սկսել է Դինամոյի (Մոսկվա) և Կրասնի Պրոլետարի գործարանի ակումբային թիմերում։

Խորհրդային Միության հավաքականի խաղացող 1955-1962 թթ.: ԽՍՀՄ հավաքականի կազմում անցկացրել է 33 հանդիպում։ Նա վեց անգամ ընդգրկվել է 33 լավագույն ֆուտբոլիստների ցուցակում (չորս անգամ՝ № 1 1959-1962 թթ.)։

Նա խաղացել է Մոսկվայի «Սպարտակում» և Յարոսլավլի «Շիննիկում»։ Բարձրագույն լիգաներում անցկացրել է 250 հանդիպում։ Ֆեդոր Չերենկովի առաջին մարզիչը։

ԽՄԿԿ անդամ 1962 թվականից։

## Ձեռքբերումներ

* Օլիմպիական չեմպիոն 1956 թ
* Ֆուտբոլի Եվրոպայի չեմպիոն 1960 թ
* ԽՍՀՄ չեմպիոն (3)՝ 1956, 1958, 1962 թթ
* ԽՍՀՄ գավաթի հաղթող 1958, 1963 թ
* Երիտասարդների և ուսանողների համաշխարհային սպորտային խաղերի հաղթող (փառատոնի շրջանակներում), Հելսինկի. 1962 թ.
* ԽՍՀՄ ժողովուրդների սպարտակիադայի հաղթող 1956 թ

## Անձնական կյանք
Կինը՝ Վալենտինա Անդրեևնա։ Երկու երեխա՝ դուստր Ալլա (ծնված 1960 թ.) և որդի Եվգենի (ծնված 1970 թ.):

## Ծանոթագրություններ

## Գրականություն
* *[[Алёшин, Павел Николаевич|Պավել Ալեշին]]*. Անատոլի Մասլենկին. ֆուտբոլ Նեսկուչնի այգում. - 2012. - 230 էջ.

## Աղբյուրներ
* Дворовый футбол Анатолия Маслёнкина
* Могила А. Е. Маслёнкина

Կատեգորիա:Սպարտակ Մոսկվայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:ԽՍՀՄ օլիմպիական չեմպիոններ
Կատեգորիա:ԽՍՀՄ հավաքականի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Կատեգորիա:Տղամարդկանց ֆուտբոլի պաշտպաններ
Կատեգորիա:Տղամարդկանց ֆուտբոլի կիսապաշտպաններ
Եվրո 2024 Խումբ B-ի խաղեր

### Իսպանիա - Խորվաթիա

### Իտալիա - Ալբանիա

### Խորվաթիա - Ալբանիա

### Իսպանիա - Իտալիա

### Ալբանիա - Իսպանիա

### Խորվաթիա - Իտալիա


__NOTOC____NOEDITSECTION__

Կատեգորիա:Ֆուտբոլի Եվրոպայի առաջնություն 2024
Ուռուցքագինեկոլոգիա

**Ուռուցքագինեկոլոգիա**, նաև **գինեկոլոգիական ուռուցքաբանություն**, բժշկության ճյուղ է, որը գտնվում է ուռուցքաբանության և գինեկոլոգիայի խաչմերուկում ։ Ուսումնասիրության առարկան գինեկոլոգիական քաղցկեղն է՝ կանանց վերարտադրողական համակարգի բարորակ և չարորակ ուռուցքների հավաքական անվանումը, որը ներառում է, մասնավորապես հեշտոցային քաղցկեղ, արգանդի վզիկի քաղցկեղ, էնդոմետրիումի քաղցկեղ, ձվարանների քաղցկեղ, կրծքագեղձի քաղցկեղ, վուլվայի քաղցկեղ։ Գինեկոլոգ-ուռուցքաբանները ուսումնասիրում են այս հիվանդությունների պատճառաբանությունը, պաթոգենեզը, կանխարգելման, ախտորոշման և բուժման մեթոդները։

## Կազմակերպություններ
Կան տարբեր գինեկոլոգիական ուռուցքաբանական կազմակերպություններ, օրինակ՝

* Գինեկոլոգիական Ուռուցքաբանության Միություն, 1972 թվականից հրատարակում է Գինեկոլոգիական Ուռուցքաբանություն ամսագիրը։
* Գինեկոլոգիական ուռուցքաբանության եվրոպական միություն, որը հիմնադրվել է 1983 թ–ին։
* Բրիտանական գինեկոլոգիական քաղցկեղի միություն (BGCS):

## Բուժման մեթոդներ
ուժման ամենատարածված մեթոդը համակցված թերապիան է, որը ներառում է ինչպես վիրաբուժական, այնպես էլ ոչ վիրաբուժական միջամտությունների համակցում ( ռադիոթերապիա, քիմիաթերապիա )։  Պետրովի անվան ուռուցքաբանության ազգային բժշկական գիտահետազոտական կենտրոնը առանձնացնում է բուժման հինգ մեթոդ՝ լապարոսկոպիա, լապարոտոմիա, համակցված ցիտորեդուկտիվ վիրահատություններ, վիրաբուժական էներգիա և հակասոսնձվող արգելքների կիրառում։

## Ռուսաստանում
Ուռուցքաբանության ԳՀԻ -ում (Ուռուցքաբանության գիտահետազոտական ինստիտուտ), որը ստեղծվել է 1927 թվականին Նիկոլայ Նիկոլաևիչ Պետրովի կողմից, հատկացվել է գինեկոլոգիական բաժանմունք, որը հիմք է դրել Սանկտ Պետերբուրգի գինեկոլոգիական ուռուցքաբանության դպրոցին։

## Ծանոթագրություններ

## Խորհուրդ տրվող գրականություն
* 
* 
* 

Կատեգորիա:Գինեկոլոգիա
Կատեգորիա:Ուռուցքաբանություն
Յաել Դայան

**Յաել Դայան** (; ), իսրայելցի գրող և քաղաքական գործիչ,  եղել է Քնեսեթի պատգամավոր 1992-2003 թվականներին, եղել է Թել Ավիվի փոխքաղաքապետ։ Կարիերան ավարտել է 2013 թվականին։ Մոշե Դայանի դուստրը և Ասի Դայանի քույրը։

## Կենսագրություն
Յաել Դայանը ծնվել է Նահալալում՝ բրիտանական մանդատի ժամանակ, գեներալ Մոշե Դայանի դուստրն է և Շմուել Դայանի թոռնուհին։ Իսրայելի պաշտպանության բանակում ծառայելուց հետո նա միջազգային հարաբերություններ է սովորել Երուսաղեմի հրեական համալսարանում և ուսումնասիրել է կենսաբանություն Իսրայելի Բաց համալսարանում։

1959-1967 թվականներին նա հարաբերությունների է ունեցել Միշել Կակոյանիսի հետ և ապրել է Հունաստանում։ Հետագայում նա ամուսնացել է Դով Սիոնի հետ․ զույգը երկու երեխա է ունեցել։

Մահացել է 2024 թվականի մայիսի 18-ին՝ 85 տարեկան հասակում էմֆիզեմայի դեմ պայքարելուց հետո։

## Ստեղծագործություններ
Նախքան իր քաղաքական կարիերան սկսելը Յաել Դայանը գրող և լրագրող էր, նրա ստեղծագործությունները տպագրվել են իսրայելական առաջատար «Վերջին լուրեր (Եդիոթ Ահրոնոթ, )», «Մաարիվ», «Ալ Համիշմար» և «Դավառ» թերթերում։ Նա հրատարակել է նաև վեց պատմվածք, Վեցօրյա պատերազմի մասին հուշեր և իր հոր՝ Մոշե Դայանի կենսագրությունը։

## Քաղաքական կարիերա
Դայանը դարձավ հակապատերազմական ակտիվիստ, ղեկավարեց «Շալոմ Աչշավը» և դասախոսություններ կարդաց ամբողջ աշխարհում՝ խաղաղության և անվտանգության թեմաներով։ Իսրայելում նա նաև քարոզարշավ է իրականացրել հանուն մարդու իրավունքների, կանանց իրավունքների և ՆՀԻ-ի իրավունքների։

1992 թվականին Յաել Դայանը դարձել է քնեսեթի անդամ՝ «Ավոդա» կուսակցության կողմից և գլխավորել է Կանանց իրավունքների հանձնաժողովը։ Նա վերընտրվել է 1996 և 1999 թվականներին («Միացյալ Իսրայել» դաշինքի կողմից)։

1996 թվականին Ի. Լեդերմանը Հեբրոն կատարած այցի ժամանակ տաք թեյ է լցրել Յաել Դայանի վրա՝ մարմնական վնաս պատճառելով, այնուհետև դատապարտվել է բանտային կալանքի և տուգանքի։

2003 թվականի ընտրություններում չընտրվելուց հետո Դայանը հեռացել է «Ավոդա» կուսակցությունից և միացել Յոսի Բեյլինի «Մերեցին»։ 2004 թվականին Թել Ավիվի մունիցիպալ ընտրություններում գլխավորել է կուսակցության ցուցակը և 31 մանդատներից 5-ը ստանալով՝ կոալիցիա է կազմել Ռոն Հուլդաիի հետ։ Մինչև 2013 թվականը նա պատասխանատու էր քաղաքի սոցիալական ծառայությունների համար։ 2013 թվականի ընտրություններում քաղաքապետ Ռոն Հուլդաին նախընտրեց ցուցակներում չընդգրկել Յաելին, և նա ավարտեց իր քաղաքական կարիերան։

## Ծանոթագրություններ

## Արտաքին հղումներ
* Յաել Դայանը Քնեսեթի կայքէջում
* «Մթնոլորտն ազատագրվում է»։ Հարցազրույց Յաել Դայանի հետ՝ Հպարտության շքերթի նախօրեին
* Յաել Դայան․ զորավարի դուստրը

Կատեգորիա:21-րդ դարի իսրայելցի քաղաքական գործիչներ
Կատեգորիա:Իսրայելի հրեաներ
Կատեգորիա:Իսրայելի քաղաքական գործիչներ
Կատեգորիա:Իսրայելցի գրողներ
Կատեգորիա:Իսրայելցի լրագրողներ
Կատեգորիա:Իսրայելցի կանայք քաղաքականությունում
Կատեգորիա:Իսրայելցի հասարակական գործիչներ
Կատեգորիա:Իսրայելցի ֆեմինիստներ
Կատեգորիա:ԼԳԲՏ իրավունքների ակտիվիստներ
Կատեգորիա:Կին
Կատեգորիա:Քնեսեթի կին անդամներ
Աննա Մարիա Ժուկովսկա

**Աննա Մարիա Ժուկովսկա** (, ) լեհ քաղաքական գործիչ և իրավաբան։ 2019 թվականից Լեհաստանի Սեյմի անդամ։ «Նոր ձախ» կուսակցության անդամ  և «Ձախ» խորհրդարանական ակումբի ղեկավար։

## Կենսագրություն
Աննա Մարիա Ժուկովսկան ծնվել է հունիսի 11-ին 1983 թվականին Վարշավայում, Լեհաստանում։ Նա լեհ-հրեական ծագում ունի։ Նա հաճախել է Autorskie Liceum Ogólnokształcące nr 42 դպրոցը Վարշավայում, որտեղ դասընկերներ է եղել կինոդերասանուհի Հաննա Կոնարովսկայի և գրող, բիզնեսմեն Սիլվիա Ստանոյի հետ։ Հետագայում Ժուկովսկան սովորել է Վարշավայի համալսարանում, որն ավարտել է 2013 թվականին՝ ստանալով անգլերենի բակալավրի աստիճան, իսկ 2015 թվականին՝ ստանալով իրավագիտության մագիստրոսի կոչում։ Ժուկովսկան համագործակցում էր ընտանեկան բիզնեսի հետ և այնտեղ աշխատում էր որպես թարգմանիչ։ Նա Լեհաստանի ազգային հրեական երիտասարդական կազմակերպության և Վարշավայի հավասարության շքերթի կազմկոմիտեի անդամ էր։

Նա միացել է «Ժողովրդավարական ձախ դաշինք» կուսակցությանը, որտեղ դարձել է Մազովյան վոյեվոդություն կուսակցության բաժնի փոխնախագահ։ 2010 թվականին նա առաջադրվեց Վարշավայի Մոկոտով քաղաքի շրջանային խորհրդում։ 2016 թվականին նա դարձել է կուսակցության մամուլի խոսնակ։ 2018 թվականին նա անհաջող առաջադրվել է Վարշավայի քաղաքային խորհրդի անդամի պաշտոնի համար։

2019 թվականի հուլիսի 19-ին Ժողովրդավարական ձախ դաշինքը դարձավ Ձախ քաղաքական դաշինքի մաս։ Ժուկովսկան 2019 թվականի խորհրդարանական ընտրություններում ընտրվել է Սեյմի անդամ՝ ներկայացնելով թիվ 19 ընտրատարածքը, որը ներառում է Վարշավա քաղաքը։ Նա ընտրություններում հավաքել է 18864 ձայն՝ ընտրատարածքի ընդհանուր ձայների 1,37%-ը։ Նա դարձել է Արդարադատության և մարդու իրավունքների հանձնաժողովի փոխնախագահ, Սահմանադրական հաշվետվողականության հանձնաժողովի անդամ և «Ձախ» խորհրդարանական խմբի խոսնակը։

2021 թվականի հունվարին նա հեռացել է կուսակցության մամուլի քարտուղարի պաշտոնից ՝ հետևելով կուսակցության կողմից Սեյմի ակտիվ անդամներին նշված պաշտոններն զբաղեցնելն արգելելու որոշմանը։

2021 թվականի հոկտեմբերի 9-ին «Ժողովրդավարական ձախերի»  դաշինքը միավորվեց «Գարուն»  կուսակցությանը՝ ձևավորելով «Նոր Ձախ» կուսակցությունը։

Նա վերընտրվել է 2023 թվականի խորհրդարանական ընտրություններում և շարունակել է լինել Սեյմի պատգամավոր իր ընտրատարածքում։ Նա ստացել է 38426 ձայն (ընդհանուր ձայների 2,24% - ից)։ 2023 թվականի նոյեմբերի 14-ին Սեյմի կողմից ընտրվել է Դատական ​​իշխանության ազգային խորհրդի անդամ։

## Անձնական կյանք
Նա ունի մեկ աղջիկ, Ամելիա (ծնված 2005 թվականին)։ Նա բիսեքսուալ է և այդ մասին հայտարարել է 2018 թվականին։

## Ծանոթագրություններ

Կատեգորիա:Լեհ թարգմանիչներ
Կատեգորիա:Լեհ ֆեմինիստներ
Կատեգորիա:Լեհաստանի իրավաբաններ
Կատեգորիա:Լեհաստանի կին քաղաքական գործիչներ
Լիզբեթ Հոմանս

**Լիզբեթ Հոմանս** (, ), բելգիացի քաղաքական գործիչ, «Նոր ֆլամանդական դաշինք» կուսակցության անդամ։ 2009 թվականին ընտրվել է Ֆլամանդիայի խորհրդարանի պատգամավոր, իսկ 2010 թվականին՝ Բելգիայի սենատի անդամ։ 

Նա Անտվերպենի սոցիալական ապահովության համայնքային կենտրոնի () նախագահն էր 2013 թվականից մինչև 2014 թվականի հուլիսը, երբ նա դարձավ Բուրժուական կառավարության անդամ՝ որպես տեղական ինքնակառավարման, աղքատության կրճատման, բնակարանաշինության, քաղաքացիական ինտեգրման, հավասար հնարավորությունների, քաղաքների և սոցիալական տնտեսության Ֆլամանդիայի նախարար։ 

2019 թվականի հուլիսին նա դարձավ Ֆլանդրիայի առաջին կին նախարար-նախագահը։ Հոմանսի կառավարությունը, սակայն, միայն միջանկյալ կառավարություն էր՝ ներկա ֆլամանդական նոր կառավարությանը և 2019 թվականի հոկտեմբերին փոխարինվեց Ջամբոնի Կառավարությամբ։ 2019 թվականի հոկտեմբերի 2-ին նա դարձավ Ֆլամանդիայի խորհրդարանի նախագահ։

## Հակասություններ
2019 թվականի հուլիսի 2-ին, երբ երդումից հետո լուսանկարվել է, նա ասել է. «Մենք չենք ուզում, որ այդ ցնցոտին հետին պլանում լինի»՝ նկատի ունենալով Բելգիայի դրոշը։

## Ծանոթագրություններ

Կատեգորիա:1971 ծնունդներ
Կատեգորիա:Բելգիայի քաղաքականություն
Էուդի Սիմելանե

**Էուդի Սիմելանե**  (), հարավաֆրիկացի ֆուտբոլիստ, Հարավային Աֆրիկայի ֆուտբոլի կանանց հավաքականի անդամ, ԼԳԲՏ իրավունքների շարժման ակտիվիստ, Քվաթեմ քաղաքի առաջին բացահայտ լեսբուհիներից մեկը։ Իր սեռական կողմնորոշման պատճառով մի խումբ հանցագործների կողմից ենթարկվել է խմբակային բռնաբարության և սպանվել։

## Ֆուտբոլային կարիերա
Որպես կիսապաշտպան հանդես է եկել«Springs Home Sweepers» ակումբում, եղել է նաև կանանց ֆուտբոլի ազգային հավաքականի անդամ, եղել է երկրի ամենահայտնի ֆուտբոլիստուհիներից մեկը։ Բացի խաղից, չորս թիմում զբաղեցրել է մարզչի պաշտոն։

## Մահ
Էուդի Սիմելանեի կիսամերկ մարմինը հայտնաբերվել է Քվաթեմ քաղաքի գետերից մեկում։ Նրան բռնաբարել և դաժան ծեծի ենթարկել մի խումբ մարդիկ, որից հետո հանցագործները դանակի 25 հարված են հասցրել տուժողի դեմքին, կրծքին, ոտքերին և նրա մարմինը նետել ջուրը։ Կարճ ժամանակ անց «ActionAid» միջազգային հասարակական կազմակերպությունը, Հարավային Աֆրիկայի Մարդու իրավունքների հանձնաժողովի աջակցությամբ, իր զեկույցում նշել է, որ հանցագործությունը կատարվել է ատելությունից դրդված՝ զոհի սեռական կողմնորոշման պատճառով։ Human Rights Watch մոնիտորինգի, հետազոտման և փաստաթղթավորման ոչ կառավարական կազմակերպությունը նույնպես հանդես է եկել հայտարարությամբ և հանցագործությունը կապել Էուդի Սիմելանեի սեռական կողմնորոշման հետ։

Հանցագործության մեջ կասկածվող չորս անձանց դատավարությունը սկսվել է 2009 թվականի փետրվարի 11-ին Մպումալանգա նահանգի Դելմաս քաղաքում։ Կասկածյալներից մեկն ընդունել է բռնաբարության և սպանության մեջ իր մեղքը և դատապարտվել 32 տարվա ազատազրկման։ Նույն թվականի սեպտեմբերին երկրորդ հանցագործը դատապարտվել է բռնաբարության, սպանության և կողոպուտի համար և դատապարտվեց ցմահ ազատազրկման։ Հանցագործության մյուս երկու անդամները արդարացվել են և ազատ արձակվել։

## Հիշատակում
2009 թվականին Սիմելանի հիշատակին նրա սպանության վայրի մոտ փոքրիկ հուշակոթող է կառուցվել։

## Ծանոթագրություններ

## Արտաքին հղումներ
* 

 
Կատեգորիա:ԼԳԲՏ իրավունքների ակտիվիստներ
Կատեգորիա:Կանայք պատմության մեջ
Կատեգորիա:Կանանց ֆուտբոլի կիսապաշտպաններ
Կատեգորիա:Կին իրավապաշտպաններ
Կատեգորիա:Հարավաֆրիկացի ակտիվիստներ
Կատեգորիա:Հարավաֆրիկացի կանանց իրավունքների իրավապաշտպաններ
Կատեգորիա:Հարավաֆրիկացի ֆուտբոլիստներ
Կատեգորիա:Սպանվածներ
Կատեգորիա:Ֆուտբոլային մարզիչներ
Կատեգորիա:Ֆուտբոլիստներ այբբենական կարգով
Հասունացող կին

**«Հասունացող կին. անձնական ֆոտո-օրագիր»,** Աբիգեյլ Հեյմանի 1974 թվականին հրատարակված լուսանկարների «խորհրդանշական» գիրքը։ Այս գիրքը սկիզբ է դրել ամերիկյան ֆեմինիզմի լուսանկարչությանը՝ փաստելով կարծրատիպային կանացի դերերը։

## Պատմություն
Հեյմանը ներկայացրել է գիրքը՝ գրելով, որ այս գիրքը վերաբերում է կանանց և նրանց կյանքին որպես կին մի ֆեմինիստի տեսանկյունից։ Գիրքը պարունակում է լուսանկարներ Հեյմանի կյանքից, որոնք «մարտահրավեր են նետում ենթադրություններին, թե ինչ է նշանակում կին լինել և փաստագրված է կանացի փորձը ֆեմինիստական տեսանկյունից»:

Գրքի սև և սպիտակ պատկերները ներառում են կանայց, ովքեր զբաղվում են գեղեցկությամբ և տնային գործերով, ինչպիսիք են կանայք որպես մայրեր, ինչպես են նրանք սնունդ պատրաստելիս, գանգուրներ կրելիս և մթերային գնումներ կատարելիս։ Այն նաև պարունակում էր երիտասարդ աղջիկների պատկերներ ` ցույց տալով, թե ինչպես են ամրապնդվում կանանց մասին կարծրատիպերը աղջիկների մոտ՝ սկսած երիտասարդ տարիքից։ Ըստ Նյու Յորք Թայմսի ` «Գրքի ամենահետաքրքիր պատկերներից մեկում տիկին Հեյմանը լուսանկարել է իրեն աբորտի ենթարկվելիս»։

Էնդի Գրունդբերգը նկարագրել է գիրքը որպես «ռեպորտաժի և անձնական արտահայտության սահմանի փորձարկումը»։

1970-ականների ընթացքում աշխատանքը վաճառվել է ավելի քան 35,000 օրինակով և եղել է կանանց գրախանութների և ֆեմինիստական ​​գրականության ցուցադրությունների հիմնական առանցքը,  «Մեր մարմինները», «Ինքներս մեզ» գրքերի կողքին։

## Գրականություն
*
*

## Ծանոթագրություններ

Կատեգորիա:1974 ոչ գեղարվեստական գրքեր
Կատեգորիա:Կենսագրական գրքեր
Հեդեր Ֆրենչ Հենրի

**Հեդեր Ռենե Ֆրենչ Հենրի** (,  ) Միսս Ամերիկա տիտղոսակիր է, նորաձևության դիզայներ և վետերանների պաշտպան։ Նա ամուսնացած է Կենտուկիի նախկին փոխնահանգապետ Սթիվ Հենրիի հետ։

## Կենսագրություն
Մեծացել է Օգոստայում, Կենտուկիում։ Հեդեր Ֆրենչ Հենրին ավարտել է Սինցինատիի համալսարանի դիզայնի, ճարտարապետության, արվեստի և պլանավորման քոլեջը։ Նա դեռահաս տարիքում մասնակցել է գեղեցկության մրցույթների, ներառյալ «Միսս Օհայո» մրցույթին։ Նա չորս անգամ մասնակցել է «Միսս Կենտուկի» գեղեցկության մրցույթին, նախքան 1999 թվականին իր հինգերորդ փորձի ժամանակ նահանգային տիտղոսը նվաճելը։ 1999 թվականի սեպտեմբերին Հեդերը հաղթեց «Միսս Ամերիկա» մրցույթում` դառնալով առաջին Միսս Կենտուկին, որը դա արեց։ Նա Կենտուկիի երկրորդ բնակչուհին էր, ով արժանացավ «Միսս Ամերիկա» տիտղոսին այն բանից հետո, երբ Վինուս Ռեյմին հաղթեց 1944 թվականին` մասնակցելով Կոլումբիայի «Միսս շրջան»։ Հեդերը` որպես «Միսս Ամերիկա 2000», տարին անցկացրեց` խթանելով կրթաթոշակային մրցույթի ծրագիրը, և պաշտպանեց ամերիկացի վետերաններին աջակցելու իր գործը։

Հեդերը իր հարթակը օգտագործեց անօթևան վետերանների մասին իրազեկումներ անելով. նրա հայրը Վիետնամի պատերազմի վիրավոր վետերան էր։ Նա բազմաթիվ մրցանակներ է ստացել վետերանների հետ աշխատանքի համար, այդ թվում` «Տարվա Կենտուկացի»` «Կենտուկի ամսական» ամսագրի կողմից։

2000 թվականի հոկտեմբերի 27-ին Հեդերը Լուիսվիլում ամուսնացավ իրենից 21 տարով մեծ ` Սթիվ Հենրիի հետ, ով Կենտուկիի նախկին փոխնահանգապետ էր։ Հարսանիքը տարաձայնությունների պատճառ դարձավ, այն մասով, որ հարսանիքի պլանավորման շրջանակներում պետական ​​միջոցների են ծախսվել։ Հենրիները պետությանը վճարեցին 3200 դոլար ` պետական ​​աշխատողների կողմից իրենց մատուցած հարսանիքի հետ կապված ծառայությունների դիմաց։ Զույգն ունի երկու դուստր` Հարփեր Ռենեին (ծնված 2001թ.) և Թեյլոր Օգուստան (ծնված 2003թ.):

2003 թվականի հոկտեմբերին Հեդերը ավտովթարի է ենթարկել է 44-ամյա Կարոլա Ստեդեին, ով չորս երեխաների մայր էր, վերջինս անցնում էր Լուիսվիլի խաչմերուկում լուսացույցի դիմաց։ Հեդերը ասաց, որ վթարը խորապես ազդել է իր վրա, և նա հետագայում պատմել է իր պատմությունը այնպիսի վայրերում, ինչպիսին է Օփրա Ուինֆրիի շոուն։

2007 թվականի նոյեմբերին նա նշանակվեց Կենտուկիի նորընտիր նահանգապետ ` Սթիվ Բեշիրի անցումային թիմում։ 2014 թվականի հուլիսի 1-ին Բեշիրը Հեդերին նշանակեց Կենտուկիի վետերանների գործերի դեպարտամենտի հանձնակատար։ 2016 թվականի մարտի 15-ին նահանգապետ Մեթ Բևինը նրան փոխարինեց պաշտոնաթող բրիգադային գեներալ Նորման Է. Արֆլաքով, իսկ Հեդերը այնուհետև նշանակվեց Կենտուկիի վետերանների գործերի դեպարտամենտի հանձնակատարի տեղակալ։

Հեդերը 2019 թվականին Դեմոկրատական ​​կուսակցության թեկնածուն էր Կենտուկիի պետքարտուղարի պաշտոնում։ Նա ընդհանուր ընտրություններում պարտվեց Մայքլ Ադամսին։

## Ծանոթագրություններ

Կատեգորիա:Ամերիկացի մոդելներ
Կատեգորիա:Նորաձևության դիզայներներ
MBC 4

**MBC 4-ը** Մերձավոր Արևելքում հեռարձակվող հեռուստաալիք է։ Այն գործարկվել է 2005 թվականի փետրվարի 1-ին, ժամը 17:00-ին (GMT) և պատկանում է Մերձավոր Արևելքի Հեռարձակման Կենտրոնին։ MBC 4-ի եթերում միջազգային հաղորդումները դուրս են գալիս արաբերեն ենթագրերով։ Հեռուստաալիքի ծրագրերի թիրախային լսարանը կանայք են։

## Պատմություն
MBC 4-ը MBC 2 հեռուստաալիքի սփին-օֆն է, որը սկսել է հեռարձակվել 2005 թվականի փետրվարի 1-ին։ Ի սկզբանե նախատեսվում էր, որ MBC 4-ը հեռարձակելու է արևմուտքի մասին նորություններ և ժամանցային բովանդակություն լիբերալ լսարանի համար, բայց ժամանակի հետ ալիքը սկսեց թիրախավորել կին հեռուստադիտողներին։

MBC 4-ի ծրագրերի ֆինանսավորումը ապահովվում է գովազդով։ Ալիքի կարգախոսն է «Այսպիսով, դուք կարող եք դիտել այն, ինչ դիտում են նրանք»։

## Ալիքի ծրագրավորում
MBC 4-ի եթերում ցուցադրվում են տարբեր եկրկների արտադրության սերիալներ և թոք-շոուներ՝ ԱՄՆ-ի, Միացյալ Թագավորության և Ավստրալիայի, արաբերեն ենթագրերով։ Սերիալներում առկա համբույրի տեսարանները սովորաբար խմբագրվում են։

MBC 4-ով հեռարձակվել են տարատեսակ հայտնի հաղորդումներ, ինչիսիք են *Արևից 3րդ Մոլորակը (3rd Rock from the Sun)*, *Սայնֆելդը (Seinfeld)*, *Վաղ առավոտյան շոու (The Early Show)*, *Ռիսկիր (Jeopardy!)*, *Մեր կյանքի օրերը (Days of Our Lives)*, *Երկուսուկես տղամարդ (Two and a Half Men)*, *Ամերիկայի տաղանդը (America's Got Talent)*, *Ամերիկյան կուռք (American Idol)*, *Օփրա* (*Oprah)*, *[[Ընկերներ (հեռուստասերիալ)|Ընկերներ (հեռուստասերիալը)]] (Friends)*, *Կարծում ես որ կարող ես պարել (So You Think You Can Dance)*, *Ուշ երեկոյան շոու (The Late Show with David Letterman)*, *Զրույցը (The Talk)*, *Դր. Շոու (The Dr. Oz Show)*, *[[Վամպիրի օրագրերը|Վամպիրի օրագրերը (The Vampire Diaries)]]*, *Կրկնորդ (Ringer)*,  և *[[Հուսահատ տնտեսուհիները|Հուսահատ Տնտեսուհիները (Desperate Housewives)]]*։ 

MBC 4-ը հեռարձակում էր թուրքական *[[Բալի սեզոն|Բալի Սեզոն]]* և *Նուր* սերիալները, սակայն թուրքական հաղորդումների հեռարձակումը դադարեցվել է 2018 թվականին արաբական պետությունների և Թուրքիայի միջև քաղաքական լարվածության պատճառով։

MBC 4-ը նաև հեռարձակում է բնօրինակ արաբական հաղորդումներ։ Սկսած 2022 թվականից ցուցադրվել է  *Travel for Your Health*, *Extra Turkey*, *Beyond Borders*, *Red Carpet*, *Studio Styli*, ռեալիթի շոուի 2 եթերաշրջան: MBC 4-ը ցուցադրում է «Beauty Match»-ի տարբերակը արաբական աշխարհի համար։ 2019 թվականին MBC 4-ը ցուցադրեց *Le'bet Newton*, *«Ալ Անիսա Ֆարահ»* ("Al Anisa Farah")* և «Քավաեդ Ալ Թալաք Ալ 45» ("Qawa'ed Al Talaq Al 45")* օրիգինալ սերիալը։

## Հղումներ

## Արտաքին հղումներ
* MBC 4  Telebisyon.net կայքումԿատեգորիա:ԱՄԷ-ի հեռուստաընկերություններ

Կատեգորիա:Անավարտ հոդվածներ հեռուստաընկերության մասին
Կատեգորիա:Արաբալեզու հեռուստաալիքներ
Կատեգորիա:ԱՄԷ-ի հեռուստաընկերություններ
Կատեգորիա:Հեռուստաընկերություններ այբբենական կարգով
Կատեգորիա:Երաժշտական հեռուստաընկերություններ
Լիզա Ջոնսոն

**Լիզա Ջոնսոն** (, ) ամերիկացի կինոռեժիսոր, պրոդյուսեր և գրող։

## Կենսագրություն
Ջոնսոնը ծնվել է Պորտսմութում, Օհայո։ Նա հաճախել է Ուիլյամս-ի քոլեջը Ուիլյամսթաունում, Մասաչուսեթս, որն ավարտել է 1992 թվականին՝ Վիզուալ արվեստի բակալավրի կոչումով։ Այնուհետև ուսումը շարունակել է Սան Դիեգոյի կալիֆոռնիական համալսարանում, Սան Դիեգո։

Նրա պատմողական կարճամետրաժները և  տեսահոլովակները ցուցադրվել են Բեռլինում, Ռոտերդամում և բազմաթիվ այլ միջազգային փառատոներում և կերպարվեստի ցուցահանդեսներում։ Նրա տեսահոլովակները ցուցադրվել են Նյու Յորքի Artists Space, Ֆիլադելֆիայի ICA-ում, Մասաչուսեթսի Mass MoCA-ում։ Նա նաև հրապարակել է քննադատական գրություններ արվեստի և կինոյի վերաբերյալ, ղեկավարել է մի շարք թանգարանային ցուցահանդեսներ և փառատոնային ծրագրեր։ Իր կարճամետրաժ ֆիլմերի հավաքածուի հետ մեկտեղ Ջոնսոնը նկարահանել է չորս գեղարվեստական ֆիլմ, այդ թվում՝ «Վերադարձ» (2011), «Ատելություն», «Սիրում» (2013) և «Էլվիս և Նիքսոն» (2016)։

## Ֆիլմագրություն
### Կարճամետրաժ ֆիլմեր

### Ֆիլմեր

### Հեռուսատեսություն

## Ծանոթագրություններ

 

Կատեգորիա:Ամերիկացի կին ռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի գրողներ
Կատեգորիա:Ամերիկացի պրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի սցենարիստներ